Štap / Nepoznata pjesma
Štap / Nepoznata pjesma peta je singl ploča sarajevske progresivne rok grupe Teška industrija. Objavljena je 1976. godine u izdanju zagrebačke diskografske kuće Jugoton. Muziku i aranžmane za obje pjesme napisao je nekadašnji vođa ovog muzičkog sastava Gabor Lenđel, a tekstove sarajevski pjesnik Duško Trifunović. Na A-strani je pjesma " Štap" komponirana u stilu američke country & western muzike. Na B-strani je rok pjesma "Nepoznata pjesma" u kojoj se svojim prepoznatljivim dubokim pjevačkim glasom posebno istakao Seid Memić Vajta kao i Vedad Hadžiabdić na električnoj gitari, uz čvrstu i kvalitetnu pratnju Ivice Propadala na bas-gitari i Senada Begovića na bubnjevima. Nakon ove singl ploče grupu Teška industrija napustili su Vajta i bubnjar Begović. Dizajn za omot uradio je Miroslav Radišić, a dizajn Ivan Ivezić. Producent je bio Nikola Borota-Radovan.